Լույսի կաթիլներ

«Լույսի կաթիլներ», ռեժիսոր Արման Չիլինգարյանի լիամետրաժ խաղարկային ֆիլմը՝ սոցիալական դրամա, նկարահանված 2021 թվականին։ Ֆիլմն առաջին անգամ ցուցադրվել է 2021 թվականին։ Ֆիլմը դիտողին տեղափոխում է 1990-ականների սկիզբ, ծանր ժամանակներ Հայաստանում՝ էներգետիկ ճգնաժամ, պատերազմ։ Ֆիլմի հերոսները փորձում են լույսի շողեր գտնել անհույս թվացող իրականության մեջ։

Սյուժե 
Ֆիլմում ներկայացվում է Անկախ Հայաստանը Խորհրդային Միության փլուզումից հետո, 1993 թվականին։ Զինվորական կալանքից ազատվելուց հետո՝ զորացրվելով Արսենը վերադառնում է տուն։ Ծնողները զոհվել են ավտովթարից, երբ նա կալանքում էր։ Բանակային անցյալը և իր հետ այնտեղ տեղի ունեցածը ազդեցություն է թողել Արսենի վրա։ Լուռ վերապրելով անցյալը փորձում է համակերպվել քաղաքացիական կյանքին։ Նրան փորձում է օգնել բանակային հրամանատարը, որը դարձել է հոգևորական։ Արսենը հանդիպում է Մարիին, միայնակ աղջկան տուն է ուղեկցում։ Դատարկ փողոցներով ընթացող տրոլեյբուսը հոսանքի հովհարային անջատման պատճառով կանգ է առնում, իսկ Արսենը շարունակում է խորհրդավոր անծանոթուհուն ուղեկցել։ Իր ներքին ջերմությունից ու անթաքույց հիացումից չի էլ նկատում քաղաքի սառն ամայությունը․ կարծես աշխարհում երկուսով են։

Դերերում 
 Սասուն Սարգսյան - Արսեն, 
 Էմմա Բաբախանյան, 
 Վիգեն Ստեփանյան, 
 Դավիթ Թադևոսյան - Արթուր,
 Մարատ Բեյբության, 
 Դավիթ Հարությունյան, 
 Կարինե Ջանջուղազյան - բժիշկ, 
 Սաթիկ Հազարյան։

Նկարահանող խումբ 
 Ռեժիսոր - Արման Չիլինգարյան
 Սցենարիստ (ներ) - Արման Չիլինգարյան, Գարիկ Մաշկարյան
 Օպերատոր - Արտավազդ Խաչատուրյան
 Պրոդյուսեր (ներ) - Արման Չիլինգարյան, Սադիկ Շեր-Նիյազ
 Երաժշտություն - Լևոն Թևանյան (մեկական երգ օգտագործվել է նաև Ռուբեն Հախվերդյանից և «Լավ էլի» խմբի երգերից)
 Հնչյունային ռեժիսոր - Տիգրան Կուզիկյան
 Ընկերություն (ներ) - ՉԻԼԼ ՖԻԼՄ, ԱՅՏԻՇ ՖԻԼՄ

Մրցանակներ 
 Հնդկաստանի Mysuru միջազգային կինոփառատոնի (Mysuru International Film Festival) «Լավագույն ռեժիսոր» մրցանակ, 
 Ճապոնիայի կինոյի և հեռուստատեսության բնագավառի պրոֆեսիոնալների «Tokyo Film Awards» կինոմրցույթում ֆիլմը հաղթել է «Լավագույն դրամա» անվանակարգում,
 «Լավագույն դրամա» մրցանակ, Տորոնտոյի այլընտրանքային կինոփառատոնի լիամետրաժ ֆիլմերի կատեգորիա։

Այլ տեղեկություններ 
 «Լույսի կաթիլներ» ֆիլմը նկարահանվել է 6 տարի։ 
 Այս ֆիլմում իր վերջին դերն է խաղացել Վիգեն Ստեփանյանը։
 Նկարահանումներն անցկացրել են Երևանում, իսկ պատերազմական դրվագները՝ ՊՆ-ի աջակցությամբ՝ Արարատի մարզում։
 Ֆինանսավորման մի մասը Հայաստանի ազգային կինոկենտրոնն է ապահովել, իսկ մյուսը՝ ռեժիսորի, ընկերների, ծանոթ ու անծանոթ մարդկանց միջոցով է հավաքվել։

Ծանոթագրություններ

Արտաքին հղումներ 
 90-ականների «լույսի կաթիլները»՝ Արման Չիլինգարյանի ֆիլմում․ «Հաջողության նոտա»

2021 ֆիլմեր
Հայկական ֆիլմեր
Հայկական դրամա ֆիլմեր
ՀԹՎ 2023 հոդվածներ